«MIFF» omdirigeres hit. For den russiske filmfestivalen, se Moskva internasjonale filmfestival.
**Denne artikkelen bygger på én eller flere primærkilder og/eller kilde(r) som er nært knyttet til artikkelens emne.** Du bør forsyne enkeltpåstandene i saken med referanser med kildehenvisninger som lar seg verifisere gjennom pålitelige, uhildede sekundær- eller tertiærkilder.

**Med Israel for fred** (**MIFF**) er en norsk interesseorganisasjon som arbeider for å skape større sympati for Israel, jøder og sionismen. 

MIFF ble startet som en arbeidsgruppe blant norske studenter i Oslo i 1975. Organisasjonen ble formelt stiftet tre år senere, i 1978. Organisasjonen vokste fra 6 720 medlemmer i 2007 til 10 633 medlemmer i 2017.

Styreleder i MIFF er Bengt-Ove Nordgård. Organisasjonen har fire ansatte. Daglig leder og ansvarlig redaktør er Conrad Myrland.

Organisasjonen har tilkjennegitt kritikk mot navngitte journalister for deres dekning av Midtøsten-konflikten.

Aktiviteter
-----------

MIFF driver nettstedet miff.no, som hadde 757 000 besøk i 2016. Miff.no blir oppdatert med nyheter fra Israel og Midtøsten. På nettsiden blir det også publisert faktasjekker på norske medier. og politiske kommentarer om forholdet mellom Israel og Norge I juni 2017 passerte MIFFs Facebook-side 30 000 «likes».

MIFF utgir medlemsavisen *Midtøsten i fokus*, som er en 24 siders tabloidavis, seks ganger i året. Utgavene tilbake til 1975 er tilgjengelige som PDF-filer.

MIFF har 27 lokalforeninger spredd over hele landet. Lokalforeningene arrangerer åpne informasjonsmøter om Israel-relaterte tema. 

I 2016 og 2017 har MIFF arrangert ungdomsturer til Israel.

I mai 2015 var MIFF med å stifte European Alliance for Israel, hvor Conrad Myrland er styremedlem.
MIFF er en av organisasjonene som står bak aksjonskomiteen Hjelp Jødene Hjem.

I 2018 hadde MIFF en annonsekampanje imot Operasjon Dagsverk som dette året støttet palestinsk ungdom gjennom KFUK-KFUM Global.

MIFF har også medlemmer i Sverige, Danmark og på Island.

Kritikk
-------

I 2013 reagerte Kunnskapsdepartementet på at organisasjonen publiserte et falskt brev som de hevdet kunnskapsministeren hadde sendt ut til alle ansatte. Organisasjonen beklaget i ettertid at Kunnskapsdepartementets logo var misbrukt og påpekte at brevet var satire.

I 2014 fremsatte TV2-reporter Fredrik Græsvik beskyldninger om at MIFF spredde løgner og personhets om journalister, og mente videre at organisasjonen ikke burde slippe til i det offentlige rom. MIFF svarte med å etterlyse konkrete eksempler på dette.

Styreledere i MIFF
------------------

* 1978 — Jan Benjamin Rødner
* 1984 — Knut M. Hansson
* 1988 — Søren Kjendlie
* 1989 — Bjarne Schirmer
* 1991 — Kåre Kristiansen
* 1993 — Jan Benjamin Rødner
* 1996 — Eli Finsveen
* 1998 — Johann Bjerke
* 2001 — Gabriel Edland
* 2008 — Morten Rasmussen
* 2017 — Bengt-Ove Nordgård

Se også
-------

* Hjelp Jødene Hjem
* Ordet og Israel

Referanser
----------

1. ↑   w2.brreg.no[Hentet fra Wikidata]
2. ↑  "Åpne for å se de gode nyhetene"; utgiver: Med Israel for Fred; forfatternavn: Conrad Myrland; verkets språk: bokmål; utgivelsesdato: 23. desember 2023; besøksdato: 23. desember 2023.
3. ↑  «MIFFs landsmøtepapirer 2017». *www.miff.no*. Besøkt 4. august 2017.
4. 1 2  «TV 2-Græsvik mener MIFF ikke bør få slippe til i det offentlige rom: Jeg går hardt ut mot de som mener jeg lyver». *Dagbladet*. 22. juli 2014.
5. ↑  «NTB får kritikk av PFU for sak om vaksinering av palestinere». *Journalisten*. 28. april 2021.
6. ↑  «Wolds metode». *Dagsavisen*. 26. juli 2014.
7. ↑  «faktasjekk - MIFF». *www.miff.no*. Besøkt 4. august 2017.
8. ↑  «Norge og Israel - MIFF». *www.miff.no*. Besøkt 4. august 2017.
9. ↑  MIFF - Midtøsten i fokus (Nedlastingsside)
10. ↑  «Se bildene fra MIFFs ungdomstur 2017». *www.miff.no*. Besøkt 4. august 2017.
11. ↑  «Europeisk allianse for Israel etablert». *www.miff.no*. Besøkt 4. august 2017.
12. ↑  KFUK-KFUM Global mot Dagen. Pressens faglige utvalg. Besøkt 24. juni 2021.
13. ↑  MIFFs årsrapport 2020, side 10. Besøkt 24. juni 2021
14. ↑  NRK (2013)
15. ↑  MIFF - Unnskyld, Kristin! (2013)

Eksterne lenker
---------------

* (no) Offisielt nettsted Rediger på Wikidata

* (en) With Israel for Peace – kategori av bilder, video eller lyd på Commons Rediger på Wikidata
* (no) Med Israel for Fred på Twitter Rediger på Wikidata

* (no) Med Israel for Fred på Facebook Rediger på Wikidata

* (no) Med Israel for Fred på Instagram Rediger på Wikidata

* (no) Med Israel for Fred på YouTube Rediger på Wikidata

* (no) Med Israel for Fred på TikTok Rediger på Wikidata

* (no) Med Israel for Fred på Snapchat Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Brønnøysundregistrene
 |